Võhandu maraton

Võhandu maraton on aerutamismaraton, mis toimub Võhandu jõel.
Võhandu maraton on üks maailma tuntuim ja osavõtjaterohkeim aerutamismaraton mis sai alguse 2006 aastal. 
Maraton toimub igal aastal aprilli kolmandal laupäeval. Maratoni distants kulgeb mööda Võhandu jõge Võru- ja Põlvamaal.
Maratoni distants on ca 100 kilomeetrit pikk, kontrollajaga 24 tundi. Start antakse ühisstardina Tamul järvelt kell 7:00 
Stardi koordinaadid: Google maps: 57.842593, 26.992245 / GPS: 57°50'50"N 26°59'00"E
Finišeerutakse Põlvamaal Võõpsu külas, autosillast 150 m allavoolu vasakul kaldal.  
Finiši koordinaadid: Google maps: 58.080467, 27.542767 / GPS: 58°04'50"N 27°32'32"E
Võitjate ajad jäävad 8 tunni piirimaile aga viimased paatkonnad jõuavad kohale siis kui päike pühapäeval tõuseb. Aega kulub neil ca 22-23 tundi. Keskmine sõiduaeg maratonil on ca 14 tundi.
Esimese Võhandu maratoni finiš oli Räpina sadamas Lämmijärvel. Algse ideena pidi see nii jäämagi ka tulevikus.
Ilm oli kogu öö tuulevaikne ja järvepind peegelsile. See võimaldas kõigil alustel probleemideta järvel aerutada ning ohutult finišeeruda.
Kõik muutus alates teisest maratonis. Teise maratoni finiš toodi peale esimese kolme paatkonna finišeerumist Räpina sadamast Lämmijärvelt, ohutuse mõttes Võõpsu paadisadamasse Võhandu jõel. Ainult kolm meresüsta said 2007 aastal finišeeruda Räpina sadamas. Sõitjatelt saadud info põhjal järvel toimuvast ning järjest tugeneva tuule tõttu otsustati finiš üle viia Võõpsu. 2007 aastal 2.Võhandu maratonil said kõik teised paatkonnad aja kirja juba Võõpsus. Ohutuse mõttes on maratoni finiš tänaseni Võõpsus.
Maratoni korraldab Spordiühing Ekstreempark.
2019 toimus 14. Võhandu maraton. 14 aastaga on Võhandu maratoni lõpetanud 1013 naist, 5120 meest. Kokku on maratoni finišisse jõudnud 6133 inimest 26 riigist.
Kuidas kõik alguse sai?
Kas Võru linnast Tamula järvelt on võimalik kanuuga sõites mööda Võhandu jõge ühe päevaga Lämmijärvele jõuda? 
Nii saigi teekond ette võetud ning 14.mai 2005.a sõitsid Hillar Irves ja Sixten Sild kanuuga Tamula järvelt mööda Võhandu jõge Räpina randa Lämmijärvel. 
Aega kulus distantsi läbimiseks 14 tundi ja 53 minutit. Paadi kaldale tõmmanud ... "See on võimalik" kõlas ühiselt meeste suust.
2005.a. aasta oktoobris sai Ekstreempargi eestvedamisel teoks kanuumatk eesmärgiga koguda infot Võhandu Maratoni distantsi kohta.
Matka alustati Tamula järvelt ja lõpetati Võõpsus, see oli kolme päevane ja toimus 28 - 30. oktoober 2005.a
MARATONI STATISTIKA
1.Võhandu Maraton  22. aprill 2006.a. startis 23 paati / Lõpetas 18 paati 
2.Võhandu Maraton  21. aprill 2007.a. startis 39 paati / Lõpetas 31 paati 
3.Võhandu Maraton  19. aprill 2008.a. startis 120 paati / Lõpetas 114 paati  
4.Võhandu Maraton  18. aprill 2009.a. startis 225 paati / Lõpetas 169 paati  
5.Võhandu Maraton  17. aprill 2010.a. startis 316 paati / Lõpetas 266 paati  
6.Võhandu Maraton  30. aprill 2011.a. startis 320 paati / Lõpetas 267 paati  
7.Võhandu Maraton  21. aprill 2012.a. startis 385 paati / Lõpetas 353 paati  
8.Võhandu Maraton  20. aprill 2013.a. startis 454 paati / Lõpetas 362 paati  
9.Võhandu Maraton  19. aprill 2014.a. startis 487 paati / Lõpetas 399 paati  
10.Võhandu Maraton  18. aprill 2015.a. startis 596 paati / Lõpetas 480 paati  
11.Võhandu Maraton  23. aprill 2016.a. startis 701 paati / Lõpetas 609 paati  
12.Võhandu Maraton  22. aprill 2017.a. startis 756 paati / Lõpetas 610 paati  
13.Võhandu Maraton  21. aprill 2018.a. startis 942 paati / Lõpetas 832 paati  
14.Võhandu Maraton  20. aprill 2019.a. startis 1074 paati / Lõpetas 968 paati  
15.Võhandu Maraton  18. aprill 2020.a. starti lubatakse max 1200 paati. 
Registreerimine algab 01.jaanuar 2020 kell 00:00:01 Võhandu maratoni kodulehel https://www.vohandumaraton.ee/regamine/